Mervel a reas Niccolò e 1441. O mab Ercole an hini a dleje bezañ bet anvet da zug neuze. Dezhañ e voe roet ar varkizelezh, ha Leonello dEste, ar mab bastard, an hini a voe lakaet da zug, hervez testamant o zad. Leonello a bellaas Ercole ha Sigismondo diouzh Ferrara, hag o chasas da lez Napoli, gant o mamm. Goude Leonello e renas e vreur Borso. Da varv Borso eo e teuas Ercole a-benn da gaout an dugelezh..